stanford-oval/wikipedia huggingface dataset:
Michael Caton-Jones

Michael Caton-Jones (s. 15. lokakuuta 1957 Skotlanti, Iso-Britannia) on yhdysvaltalainen elokuvaohjaaja.
Catonin ura ohjaajana alkoi 1980-luvun lopulla televisioelokuvien parissa. Vuonna 1989 hän sai ohjattavaksi ensimmäisen teatterielokuvansa Skandaali, jonka pääosissa nähtiin John Hurt ja Bridget Fonda. Seuraavana vuonna hän monikansallisen sotaelokuvan Memphis Belle, jonka taloudellinen menestys jäi heikoksi. Vuonna 1991 valmistunut Doc Hollywood oli Caton-Jonesin ensimmäinen reilusti näkyvyyttä julkaisuaikanaan saanut ohjaustyö. Yli 54 miljoonaa dollaria tuottaneen elokuvan pääroolissa nähtiin 1980-luvun lopun ja 1990-luvun alun suosituin uusi nimi, Michael J. Fox.
Vuonna 1993 ensi-iltansa saanut Tämän pojan elämä ei ollut taloudellinen menestys, mutta keräsi varsin hyvät arvosanat. Elämäkertaelokuva Rob Roy (1995) toi sivuosaa esittäneelle Tim Rothille Oscar-ehdokkuuden, mutta tunnetuista näyttelijöistä huolimatta elokuva pääsi vain niukasti voitolle.
Uusintafilmaus Sakaali käänsi uuden lehden Caton-Jonesin elämässä. Keskinkertainen toimintaelokuva oli taloudellinen menestys päätähtiensä Bruce Willisin ja Richard Geren ansiosta. Lipputulot kohosivat aina 159 miljoonaan dollariin asti. Menestyksen ansiosta hän sai vuonna 2002 ohjattavakseen 60 miljoonan dollaria maksaneen City by the Sea -rikoselokuvan, joka floppasi pahasti lipputulojen jäädessä alle puoleen tuotantokustannuksista.
Shooting Dogs julkaistiin vuonna 2005 ilman suurempaa huomiota. Huomiota sai sen sijaan Caton-Jonesin viimeisin ohjaustyö Basic Instinct 2, joka oli jatkoa vuoden 1992 kassamagneetille. Elokuvan ohjaaja vaihtui useampaan kertaan; David Cronenberg, John McTiernan, ykkösosan ohjannut Paul Verhoeven, Jan de Bont. Lopulta Caton-Jones valittiin ohjaajaksi, ja budjetiksi määrättiin 70 miljoonaa dollaria. Esiosan erinomaisesta menestyksestä huolimatta jatko-osa jäi selkeästi tappiolliseksi.
Aiheesta muualla

Michael Caton-Jones Internet Movie Databasessa. (englanniksi)
Miria Obote

Miria Obote
Miria Kalule Obote (s. 16. heinäkuuta 1936) on ugandalainen poliitikko ja Milton Oboten leski.
Miria Kalule opiskeli Makereren yliopistossa ja työskenteli Ugandan YK-suurlähetystössä New Yorkissa. Hän meni naimisiin itsenäistyneen kotimaansa ensimmäisen pääministerin Milton Oboten kanssa vuonna 1963. Hän kuuluu gandoihin, mikä vahvisti Oboten asemaa yhtenäisen valtion johdossa. Perhe joutui kuitenkin maanpakoon Tansaniaan, kun Idi Amin kaappasi vallan 1971. He palasivat Ugandaan 1980, mutta vuoden 1985 vallankaappaus ajoi heidät uudelleen maasta, tällä kertaa Sambiaan. Juuri kaappauksen aikana Miria johti Ugandan delegaatiota YK:n naisasioiden kokouksessa Nairobissa. Perhe pysyi ulkomailla Milton Oboten kuolemaan vuonna 2005 asti.
Miria Obote palasi Ugandaan lokakuussa 2005 20-vuotisen maanpaon jälkeen Milton Oboten hautajaisiin. 28. marraskuuta Obote valittiin puheenjohtajaksi Uganda People's Congress -puolueeseen, jota hänen miehensä oli johtanut kuolemaansa saakka. Obote oli presidenttiehdokkaana, mutta sai vain 0,6 % äänistä 23. helmikuuta 2006 pidetyissä vaaleissa, jotka voitti Yoweri Museveni.
Michael Chaput

| Michael Chaput |
| --- | --- |

Henkilötiedot
Syntynyt: 9. huhtikuuta 1992 (ikä 32) Montreal, Quebec
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  186 cm
Paino:  87 kg
Seura
Seura:  Pittsburgh Penguins
Sarja:  NHL
Pelinumero:  39
Pelaajaura
Pääsarjaura:  2012–
Aik. seurat:  Springfield Falcons (AHL)   Columbus Blue Jackets (NHL)   Lake Erie Monsters (AHL)   Vancouver Canucks (NHL)   Utica Comets (AHL)   Montreal Canadiens (NHL)   Laval Rocket (AHL)   Tucson Roadrunners (AHL)   Arizona Coyotes (NHL)
NHL-varaus:  89. varaus, 2010 Philadelphia Flyers
Michael Chaput (s. 9. huhtikuuta 1992 Montreal, Quebec) on kanadalainen ammattilaisjääkiekkoilija, pelipaikaltaan keskushyökkääjä. Hän pelaa NHL-joukkue Pittsburgh Penguinsin organisaatiossa. Chaput on Philadelphia Flyersin vuoden 2010 kolmannen kierroksen varaus numerolla 89.
Ura

Chaput pelasi vuosina 2008–2012 neljä kautta QMJHL-junioriliigassa joukkueinaan Lewiston Maineiacs ja Shawinigan Cataractes, tehden 216:ssa ottelussa yhteensä 187 pistettä, joista 77 oli maaleja.
Flyers kauppasi Chaputin Columbus Blue Jacketsiin 28. helmikuuta 2011, joka kiinnitti hänet kolmen vuoden tulokassopimuksella 28. huhtikuuta 2012.
Kaudella 2013–2014 Chaput teki debyyttinsä NHL:ssä pelaten Blue Jacketsin paidassa kauden aikana yhteensä 17 peliä, joissa hän sai yhden syöttöpisteen. Falconsissa Chaput teki 45 pistettä 55:ssä ottelussa, tehden 19 maalia.
Mielojärven koulu

Mielojärven koulu on Rantasalmella sijaitseva, toimintansa lopettanut koulu. Mielojärven kylä on Rantasalmen ja Savonlinnan välimaastossa, valtatie 14:n ja Kotkanjärven lähellä.
Koulurakennus on rakennettu 1954-1955 vuoden 1952 rakennuslain vaatimusten mukaisesti. Se on valmistunut vuonna 1955 silloisena valtion rakennuskohteena Maaseudun Keskusrakennustoimisto Oy:n suunnittelemana "Sirkka B" -piirustusstandardin "kahden opettajan kansakouluna". Koulutalo varustettiin alun perinkin vesikiertoisella keskuslämmityksellä, lämpimällä vedellä ja vesivessoilla. Rakennusteknisesti betonipilari-palkki tekniikalla betonista rakennettu perustus ja ensimmäinen kerros (kellaritilat), sekä sen päälle puusta rakennetut kolme kerrosta (kaksi asuinkerrosta ja täyskorkea ullakko) rakennuksen korkeassa osassa ovat harvinainen kombinaatio - joka oli ainoa keino rakentaa korkea puurakennus aikakaudella jolloin yli kaksikerroksisten puisten asuinkerrostalojen rakentaminen oli kiellettyä. Koulussa on ollut enimmillään toistasataa oppilasta.
Koulu lakkautettiin 1995. Siitä lähtien kiinteistö oli vuokrattuna alkuvuoteen 1998, jonka jälkeen Rantasalmen kunta myi kiinteistön ja siihen liittyvän maa-alueen yksityishenkilöille. Kiinteistöjen ulkopinnat on maalattu sittemmin alkuperäiseen värisävyyn koko kiinteistöä  koskevan saneerauksen yhteydessä.
Michael Gough

| Michael Gough |
| --- | --- |

Henkilötiedot
Syntynyt: 23. marraskuuta 1916  Kuala Lumpur, brittiläinen Malesia
Kuollut: 17. maaliskuuta 2011 (94 vuotta)  Lontoo, Yhdistynyt kuningaskunta
Ammatti:  näyttelijä
Näyttelijä
Aktiivisena:  1946–1999, 2005, 2010
Aiheesta muualla
IMDb 
Elonet
Michael Gough (23. marraskuuta 1916 – 17. maaliskuuta 2011) oli brittiläinen näyttelijä. Hän esitti Alfred Pennyworthia neljässä Batman-elokuvassa alkaen vuodesta 1989. Näyttelijänuraansa Gough jatkoi vielä yli 90-vuotiaanakin.
Gough syntyi Kaakkois-Aasiassa brittiläisille vanhemmille Frances Atkins Bailielle ja Francis Berkeley Goughille. Hän teki elokuvadebyyttinsä vuonna 1947 ja esiintyi useasti televisiossa, muun muassa vierailevana tähtenä Doctor Whossa. Hän esiintyi myös mm. 1960-luvun brittiläisissä kauhuelokuvissa. Yhteensä hän näytteli yli 150 elokuvassa ja televisiosarjassa
Goughille myönnettiin vuonna 1979 Tony-palkinto roolista näytelmässä Bedroom Farce. Hän oli uudelleen ehdolla saman palkinnon saajaksi vuonna 1988. Hän oli vuonna 1972 lisäksi Bafta-ehdokkaana. Hän esitti vuonna 1985 Lordi Delameren roolin menestyselokuvassa Minun Afrikkani.
Goughilla oli neljä avioliittoa, ja hän oli neljän lapsen isä.
Aiheesta muualla

Michael Gough Internet Movie Databasessa. (englanniksi)
Michael Gove

Michael Gove.
Michael Andrew Gove (s. 26. elokuuta 1967, Edinburgh) on brittiläinen konservatiivipuolueen poliitikko ja Yhdistyneen kuningaskunnan ympäristö-, ravinto- ja maalaisasiain ministeri kesäkuusta 2017 lähtien. Hän toimi oikeusministerinä toukokuusta 2015 heinäkuuhun 2016, ja opetusministerinä vuosina 2010–2014. Parlamenttiin hänet valittiin ensimmäisen kerran vuonna 2005.
Yhdistyneen kuningaskunnan EU-kansanäänestystä edeltäneessä kampanjoinnissa Gove oli yksi näkyvimmistä Britannian eroa EU:sta kannattaneista poliitikoista Boris Johnsonin ohella. Hänen on sanottu olleen se, joka sai Johnsonin kääntymään EU-eron kannalle. Johnson oli aiemmin suhtautunut melko myönteisesti Britannian EU-jäsenyyteen.
30. kesäkuuta 2016 Gove yllätti poliittiset piirit vetämällä tukensa pois Johnsonilta ja asettumalla itse ehdolle konservatiivipuolueen puheenjohtajaksi ja Britannian seuraavaksi pääministeriksi. Hän oli siihen asti esiintynyt vankkana Johnsonin tukijana ja sanonut, ettei hänellä ole aikomusta pyrkiä pääministerin virkaan. Johnson sai kuulla Goven päätöksestä median välityksellä ja luopui ehdokkuudestaan muutamaa tuntia myöhemmin. Tapahtumaketju heikensi Goven mainetta, eikä häntä valittu puheenjohtajaksi.
Aiheesta muualla

Kuvia tai muita tiedostoja aiheesta Michael Gove Wikimedia Commonsissa
Mafia (EP)

| Mafia Fleshgod Apocalypse |
| --- | --- | --- |

EP-levyn tiedot
 Äänitetty : tammikuu 2010
 Studio : 16th Cellar Studio Rooma, Italia
 Julkaistu: 8. kesäkuuta 2010
 Formaatti: CD
 Tuottaja(t): Stefano Morabito
 Tyylilaji: tekninen death metal sinfoninen metalli
 Kesto: 23.55
 Levy-yhtiö: Willowtip
Fleshgod Apocalypsen muut julkaisut
| Oracles 2009 | Mafia 2010 | Agony 2011 |
Mafia on italialaisen teknisen death metalin yhtyeen Fleshgod Apocalypsen EP-levy, joka julkaistiin 8. kesäkuuta 2010.
Kappaleet

Thru Our Scars – 5.30
Abyssal – 6.45
Conspiracy of Silence – 5.30
Blinded by Fear – 3.10 (At the Gates -cover)
Mafia – 3.00 (instrumentaali)
Kokoonpano

Tommaso Riccardi – murinalaulu, kitara
Cristiano Trionfera – kitara, taustalaulu
Paolo Rossi – bassokitara, puhdas laulu
Francesco Paoli – rummut, kitara, taustalaulu
Francesco Ferrini – piano
Maria Letizia Massetti – viulu kappaleessa "Thru Our Scars"
Stefano "Saul" Morabito – tuottaja, äänittäjä, miksaaja, masteroija
Chiara Battistoni – grafiikka, layout, design
Marco Hasmann – kansikuva
Arvostelut

Blabbermouth: 8.5/10
Metal Psalter:
Aiheesta muualla

Albumi Mafia (EP) Encyclopaedia Metallum -sivustolla (englanniksi)
Mafia discogs.com -sivustolla
Michael Grais

Michael Grais on yhdysvaltalainen elokuvakäsikirjoittaja, -tuottaja ja -ohjaaja. Hänen käsikirjoittamiaan ja tuottamiaan elokuvia ovat muun muassa Death Hunt (1981), Poltergeist (1982), Poltergeist II: The Other Side (1986), Great Balls of Fire! (1989), Kuoleman merkki (1990), Cool World (1992) ja Sleepwalkers (1992). Graisin ainoa ohjaus on vuonna 2006 ilmestynyt Lakeshore Drive.
Grais omistaa Mark Victorin kanssa tuotantoyhtiön Victor & Grais.
Aiheesta muualla

Michael Grais Internet Movie Databasessa. (englanniksi)
Michael Jeter

| Michael Jeter |
| --- | --- |
 Jeter Emmy-palkintogaalassa elokuussa 1992
Henkilötiedot
Syntynyt: 26. elokuuta 1952 Lawrenceburg, Tennessee, Yhdysvallat
Kuollut: 30. maaliskuuta 2003 (50 vuotta) Hollywood, Los Angeles, Kalifornia, Yhdysvallat
Ammatti:  näyttelijä
Aiheesta muualla
IMDb 
Elonet
Michael Jeter (26. elokuuta 1952 Lawrenceburg, Tennessee, Yhdysvallat – 30. maaliskuuta 2003 Los Angeles, Kalifornia, Yhdysvallat) oli yhdysvaltalainen Emmy-palkittu näyttelijä. Hän näytteli sivurooleja monissa menestyselokuvissa, kuten Vihreä maili, Jurassic Park III, Pelkoa ja inhoa Las Vegasissa, Waterworld, Fisher King, Armoton maa ja Pahin rikos.
Jeter oli avoimesti homoseksuaali[lähde? ] ja hänellä todettiin HIV vuonna 1997. Hän menehtyi vuonna 2003 kotonaan Hollywoodissa 50-vuotiaana. Häneltä jäi tekemättä muutama kohtaus elokuvassa Napapiirin pikajuna, mutta niissä hänet korvattiin sijaisnäyttelijällä. Elokuva omistettiin hänen muistolleen.
Aiheesta muualla

Kuvia tai muita tiedostoja aiheesta Michael Jeter Wikimedia Commonsissa
Michael Jeter Internet Movie Databasessa. (englanniksi)
Mielonen

Mielonen on suomalainen sukunimi, joka on muun muassa seuraavilla henkilöillä:
Joona Mielonen (s. 1985), näyttelijä
Juha Mielonen, Yön entinen kitaristi
Juho Mielonen (s. 1987), jääkiekkoilija
Laura Mielonen (s. 1945), keihäänheittäjä
Petri Mielonen (s. 1979), jalkapalloilija
Tiina Mielonen (s. 1974), nykytaiteilija
Unto Mielonen (1915–1976), kenraalimajuri
| --- | --- |
: Tällä täsmennyssivulla luetellaan henkilöitä, joilla on sama sukunimi.
Michael Gracz

| Maciek "Michael" Gracz |
| --- | --- |
 Maciek "Michael" Gracz vuonna 2007.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  6 
WPT-voitot:  1
EPT-voitot:  0
Turnausansiot (USD):  2 874 867
Päivitetty:  10. elokuuta 2007
Maciek "Michael" (tai "Mike") Gracz (s. 23. lokakuuta 1980 Varsova) on puolalaissyntyinen yhdysvaltalainen pokeriammattilainen. Hän on voittanut sekä WPT- että WSOP-turnauksen. Graczin lempinimi on "The Kid" ("kakara").
Gracz muutti nelivuotiaana vanhempiensa mukana Puolasta Yhdysvaltoihin. Gracz oppi pokerin isältään ja pelasi sitä säännöllisesti opiskellessaan North Carolina State Universityssa.
Graczin ensimmäinen merkittävä turnausvoittonsa oli Atlantic Cityssä pelatun 5 000 dollarin sisäänoston The 2004 Trump Classic no limit texas hold'em -turnauksen ykköstila joulukuussa 2004. Voittosumma oli 295 275 dollaria. 19. maaliskuuta 2005 Gracz voitti WPT:n PartyPoker.com Million IV Cruise -tapahtuman ja 1,5 miljoonan dollarin ykköspalkinnon. Seuraavana kesänä hän oli ykkönen WSOP:n $ 1,000 No Limit Hold'em -turnauksessa, jonka voittaja ansaitsi 594 460 dollaria. CardPlayer-lehti valitsi hänet vuoden 2005 "läpimurtopelaajaksi" (Breakthrough Player of the Year).
Elokuussa 2007 Graczin pokeriuran turnausansiot ylittivät 2,8 miljoonaa dollaria.
Aiheesta muualla

Viralliset kotisivut (Arkistoitu – Internet Archive)
Maciek Gracz The Hendon Mob Poker Databasessa (englanniksi)
WPT:n profiili
Mieszko Talarczyk

Mieszko A. Talarczyk (23. joulukuuta 1974 Puola – 26. joulukuuta 2004 Thaimaa) oli puolalaissyntyinen, Ruotsin Örebrosta kotoisin olevan grindcore-yhtye Nasumin laulaja ja kitaristi. Hän myös käynnisti Scenkross -nimisen fanzinen.
Talarczyk kuoli 26. joulukuuta muutamaa päivää sen jälkeen kun hän täytti 30 vuotta vuoden 2004 Intian valtameren maanjäristyksen aiheuttamaan tsunamiin ollessaan lomalla tyttöystävänsä kanssa. Hänen tyttöystävänsä selvisi, kuitenkin pahoin loukkaantuneena. Talarczykin ruumis löydettiin 16. helmikuuta 2005 ja hänet haudattiin 30. maaliskuuta 2005.
Miri Regev

Regev vuonna 2020
Miriam ”Miri” Regev (hepr. ‏מִרְיָם "מִירִי" רֶגֶב‎; s. 26. toukokuuta 1965) on Israelin kulttuuriministeri. Hän on entinen prikaatikenraali ja työskennellyt Israelin armeijassa viestintäjohtajana.
Regev on ottanut voimakkaasti kantaa taideteoksiin, joiden hän katsoo loukkaavan kansallisia symboleja tai esittävät maata arvostelevia boikottipyrkimyksiä. Vuonna 2015 hän esitti, että sellaisilta kulttuurilaitoksilta poistetaan valtion tuki. Vuonna 2018 hän vaati poistettavaksi Haifan taidemuseon Sacred Goods -näyttelystä Jani Leinosen teoksen McJesus, joka hyödyntää McDonald'sin symboleja. Myös Leinonen halua sen poistettavaksi, mutta siksi että hän boikotoi Israelia.
Aiheesta muualla

Kuvia tai muita tiedostoja aiheesta Miri Regev Wikimedia Commonsissa
Michael Grant

| Michael Grant |
| --- | --- |

Henkilötiedot
Koko nimi:  Michael Grant
Syntynyt: 4. elokuuta 1974 (ikä 50) Chicago
Kansalaisuus:   Yhdysvallat
Nyrkkeilijä
Lempinimi:  Big
Pituus:  201  cm
Paino:  114 kg
Painoluokka:  raskassarja
Kätisyys:  oikeakätinen
Ammattilaistilastot
Ottelut:  54
Voitot:  48
– tyrmäysvoitot:  36
Tappiot:  6
Ratkaisemattomat:  0
Michael Anthony Grant (s. 4. elokuuta 1974 Chicago, Yhdysvallat) on yhdysvaltalainen raskaansarjan nyrkkeilijä. Jo nuorena hänellä havaittiin hyvät urheilijan kyvyt. Ennen nyrkkeilijäksi ryhtymistään hän kokeili mm baseballia, ja hän olikin lajissa hyvä syöttäjä. 1990 luvun alussa hän lähti nyrkkeilyn pariin. Fyysiset edellytykset Grantilla olivat raskaaseensarjaan suorastaan täydelliset: Pituutta n 201 cm, ja painoa n 115 kiloa. Nyrkkeilyuralla Grantin tavaramerkki oli nopeasti lähtenyt oikea suora, jota kutsuttiin nimellä "fastball".
Amatööriotteluita Grant kävi ainoastaan parikymmentä, ennen kuin riisui paitansa ja ryhtyi ammattilaiseksi vuonna 1994. Managerinaan hänellä toimi Bill Cayton, joka oli aikaisemmin toiminut muun muassa Mike Tysonin ja Tommy Morrisonin taustajoukoissa.
Vuonna 1996 Grant voitti muiden muassa Ross Purittyn.
Vuonna 1998 Grant voitti Nigerialaisen David Izonin, joka oli voittanut mm kivikovan Lou Savaresen aikaisemmin. Grant tyrmäsi Izonin viidennessä erässä vaivattomasti.
Vuonna 1999 Grant kohtasi Lou Savaresen, ja voitti tämän pistein. Loppuvuodesta hän kohtasi Puolalaisen Andrew Golotan, ja onnistui voittamaan tämän pistein. Golota - Grant kamppailusta kehkeytyi kaikin puolin viihdyttävä: Golota täräytti Grantin maahan kahdesti ensimmäisen erän aikana, ja hallitsi tapahtumia selkeästi. 10 erässä Grant sai Golotan kaatumaan. Tämän jälkeen Golota yllättäen kieltäytyi jatkamasta kamppailua, joten Grant onnistui voittamaan tämän eriskummallisen ottelun.
Vuonna 2000 Grant kohtasi WBC liiton  hallitsevan mestarin - Lennox Lewisin Madison Scuare Gardenilla. Grant hyökkäsi Lewisin kimppuun vauhdikkaasti heti ensierässä, mikä oli hänen tapojensa vastaista. Lewis tyytyi miltei vain tarkkailemaan vastustajan huitomista, ja iski Grantin kolmasti ensi erän aikana kanveesiin. Grantin onnistui jatkaa, mutta toisessa erässä hänen unelmansa mm tittelistä murskattiin: Lewis iski hänet kanveesiin rajulla kokokoukulla, eikä Grant enää jaksanut nousta ylös.
Vuoden 2001 heinäkuussa Grant teki paluun lupaavaa Jameel "Big Time" McClineä vastaan. Ottelusta muodostui lyhyt: McCline kaatoi Grantin heti ensimmäisellä iskullaan, ja rytäkässä Grantin nilkka murtui, joten kamppailu oli ohitse.
Vuonna 2003 Grantin uran loppu alkoi häämöttää: Dominick Guinn tyrmäsi hänet ottelun vanhettua seitsemänteen eräänsä.
Vuonna 2006 Grant palasi takaisin rahakehiin, ja avausottelussaan hän tyrmäsi Charles Hatherin kuudennessa erässä.
Grant palasi vajaan vuoden kestäneeltä ottelutauoltaan heinäkuussa 2008. Paluuottelussaan Grant voitti Demetrice Kingin pistein 8 erän jälkeen.
Aiheesta muualla

Boxrec.com
UEFA Mestarien Liigassa pelanneiden joukkueiden suoritustaulukko
Aiheesta muualla

UEFA Champions League. (englanniksi)
Matsukata Masayoshi

| Matsukata Masayoshi> 松方 正義 |
| --- | --- |

Japanin 4. pääministeri
 6. toukokuuta 1891 – 8. elokuuta 1892  
Monarkki:  Meiji
Edeltäjä:  Yamagata Aritomo
Seuraaja:  Itō Hirobumi
Japanin 6. pääministeri
 18. syyskuuta 1896 – 12. tammikuuta 1898  
Monarkki:  Meiji
Edeltäjä:  Itō Hirobumi
Seuraaja:  Itō Hirobumi
Henkilötiedot
Syntynyt: 25. helmikuuta 1835 Kagoshima, Satsuman provinssi, Japani
Kuollut: 2. heinäkuuta 1924 (89 vuotta) Tokio, Japani
Tiedot
 Nimikirjoitus
Matsukata Masayoshi (jap. 松方 正義) oli japanilainen poliitikko sekä maan neljäs ja kuudes pääministeri.
Varhainen elämä

Matsukata syntyi samurai-perheeseen Kagoshimassa, Satsuman provinssissa. Ollessaan 13-vuotias hän aloitti Satsuman hanin kunfutselaiseen Zoshikan-kouluun, jossa hän opiskeli Wang Yangmingin keisarille osoitettavaa lojaaliutta painottavia opetuksia. Matsukata aloitti uransa Satsuman hanin byrokraattina. Vuonna 1866 hänet lähetettiin Nagasakiin opiskelemaan länsimaisia tieteitä, matematiikkaa ja maanmittausta. Matsukata kiinnitti puoleensa Okubo Toshimichin ja Saigō Takamorin huomion ja toimi heidän yhteyshenkilönään Kioton ja Kagoshiman paikallishallinnon välillä.
Tietäen että Satsuman ja Tokugawan välinen sota oli tulossa, Matsukata hankki Nagasakista laivan käyttääkseen sitä tulevassa konfliktissa. Alus sai nimekseen Kasuga. Satsuman johtajat katsoivat aluksen toimivan paremmin rahtilaivana, joten Matsukata erosi hankkimansa laivan kapteenin asemasta. Pari kuukautta myöhemmin Kasugasta kuitenkin tuli sotalaiva ja se osallistui Boshin-sotaan Tokugawan laivoja vastaan. Meiji-restauraation aikaan Matsukata auttoi järjestyksen ylläpitämisessä Nagasakissa Tokugawa bakufun kaatumisen jälkeen. Vuonna 1868 Okubo nimitti Matsukatan Hitan prefektuurin kuvernööriksi. Kuvernöörinä toimiessaan Matsukata toteutti useita uudistuksia, kuten rakensi teitä, perusti uuden sataman Beppuun ja rakensi orpokodin. Hänen kykynsä hallintoviranomaisena huomattiin Tokiossa ja parin vuoden jälkeen Matsukata kutsuttiin pääkaupunkiin.
Talousuudistus

Matsukata muutti Tokioon 1871 ja ryhtyi työstämään vuosien 1873–1881 maaverotusuudistuksen lakeja.
Uuden järjestelmän mukaan:
veronmaksajat maksoivat verot rahana eivätkä riisinä,
verot määräytyivät tilojen arvon mukaan, eivätkä sen mukaan paljonko maataloustuotteita ne tuottivat ja
varoprosentti oli kiinnitetty 3 % tilojen arvosta ja tilan omistaja oli velvoitettu maksamaan tämän veron.
Uusi verotusjärjestelmä erosi radikaalisti perinteisestä verotusjärjestelmästä, jonka mukaan veroja maksettiin riisinä sen mukaan paljonko riisiä tuotettiin. Meni joitakin vuosia ennen kuin japanilaiset hyväksyivät uuden järjestelmän.
Pääministerikaudet

Matsukata seurasi Yamagata Aritomoa pääministeriksi 6. toukokuuta 1891 ja toimi virassa 8. elokuuta 1892 asti. Hän toimi pääministerinä uudestaan Itō Hirobumin jälkeen 18. syyskuuta 1896 – 12. tammikuuta 1898, jonka ajan hän toimi samaan aikaan talousministeriä.
Aiheesta muualla

Kuvia tai muita tiedostoja aiheesta Matsukata Masayoshi Wikimedia Commonsissa
Luettelo Amstrad CPC -peleistä
Aiheesta muualla

CPC Game Reviews by Nicholas Campbell
Amstrad CPC at Adventureland
CPC-power Database of CPC software (in French)
Miestyö

Miestyö on miehille suunnattua psykososiaalista apua, joka toteutetaan vuorovaikutuksellisin keinoin.  Siinä pyritään huomioimaan miehen olemuksellinen ominaislaatu, joka konkretisoituu miesten fyysisinä, psyykkisinä ja sosiaalisina erityispiirteinä. Nämä erityispiirteet ilmentyvät eri tavoin eri aikoina, eri elämänkaaren vaiheissa ja eri sosiaalisissa konteksteissa. Miestyössä on tarpeen työntekijän kyky olla tietoinen omasta sukupuolestaan ja sen vaikutuksista asiakastilanteissa.
Miestyötä käsittelevää kirjallisuutta

Palmu Antti: Neljä teesiä miestyöstä. Artikkeli julkaisussa Sanasta miestä - kokemuksia miesten kriisityöstä.  Ensi- ja turvakotien liitto ry, 2006.
Peitsalo Peter: Miesryhmät - teoista sanoihin.  Miessakit ry, 2008.
Menkää te, minä jään

| Menkää te, minä jään Mikko Pohjola |
| --- | --- | --- |

Studioalbumin tiedot
 Julkaistu: 16. helmikuuta 2011
 Formaatti: CD, digitaalinen lataus
 Tuottaja(t): Sampo Haapaniemi 
 Tyylilaji: pop, rock
 Kesto: 48.56
 Levy-yhtiö: Universal Music
Listasijoitukset
  Suomen virallinen albumilista: 35.
Mikko Pohjolan muut julkaisut
|   | Menkää te, minä jään 2011 | Katkeran laulu 2016 |
Singlet albumilta Menkää te, minä jään
 ”Paikkani tiedän” Julkaistu: 24. toukokuuta 2010   ”Se joka pelkää” Julkaistu: 3. marraskuuta 2010  ”Et nää” Julkaistu: huhtikuu 2011  ”Palasista koottu peli” Julkaistu: 20. lokakuuta 2011
Menkää te, minä jään on suomalaisen laulaja-lauluntekijän Mikko Pohjolan 16. helmikuuta 2011 julkaistu esikoisalbumi. Albumi nousi Suomen viralliselle albumilistalle kahdeksi viikoksi, parhaimmillaan sijalle 35.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Tämä on hyvin näin | Mikko Pohjola | 3.07 |  |  |  |  |  |  |
| 2. | Se joka pelkää | Pohjola | 3.28 |  |  |  |  |  |  |
| 3. | Palasista koottu peli | Pohjola | 3.39 |  |  |  |  |  |  |
| 4. | Paikkani tiedän | Pohjola | 3.28 |  |  |  |  |  |  |
| 5. | Tuulia | Pohjola | 4.46 |  |  |  |  |  |  |
| 6. | Madrid | Pohjola | 5.04 |  |  |  |  |  |  |
| 7. | Ihmisvihaaja | Pohjola | 3.36 |  |  |  |  |  |  |
| 8. | Et nää | Pohjola, Ellen T. | 4.21 |  |  |  |  |  |  |
| 9. | Pullopostia | Pohjola | 4.14 |  |  |  |  |  |  |
| 10. | Minä kuulin sinusta | Pohjola | 3.46 |  |  |  |  |  |  |
| 11. | Ei riitä | Pohjola | 3.33 |  |  |  |  |  |  |
| 12. | Menkää te, minä jään | Pohjola | 5.53 |  |  |  |  |  |  |
Singlet

Albumilta julkaistiin neljä singleä. Ensimmäinen, ”Paikkani tiedän”, julkaistiin toukokuun lopulla 2010. Marraskuun alussa 2010 julkaistiin toinen single ”Paikkani tiedän”, josta julkaistiin vuoden 2011 alussa Jyrki Murtomäen ohjaama musiikkivideo.
Huhtikuussa 2011 kolmantena singlenä julkaistu ”Et nää” kasvoi albumin suurimmaksi radiohitiksi, sen noustua parhaimmillaan neljänneksi soitetuimmaksi radiokappaleeksi. Albumin viimeinen single ”Palasista koottu peli” julkaistiin 20. lokakuuta 2011.